पांडू के डाला कला में कलश यात्रा के साथ शुरू हुई संगीतमयी गो कथा
पांच दिनों तक प्रात:काल शिविर में होगा योगाभ्यास
भास्करन्यूज | पांडू
डालाकला गांव में बुधवार से गो कथा शुरू की गई। यह पांच दिनों तक चलेगी। संत स्वामी हंसानंद जी अपराह्न 3 से 5 बजे तक संगीतमयी गो कथा कर रहे हैं। इन्हीं के निर्देशन में प्रतिदिन सुबह में योग शिविर का भी आयोजन किया गया है।
इससे पहले बुधवार को खूझा नदी के तट से कलश यात्रा शुरू हुई। ढाचाबार, बृद्धखैरा, भगवान बेणुगोपाल मंदिर होते हुए कलश लिए श्रद्धालु डाला कला के पंचायत सचिवालय के मैदान में बने पूजा पंडाल पहुंचे। पूजा-अर्चना के बाद गो कथा शुरू हुई।
कार्यक्रम को सफल बनाने के लिए भोपाल से आचार्य धीरेंद्र जी और साध्वी बहन ज्योति जी भी पंहुचे हैं। भगवान वेणुगोपाल मंदिर के महंत विष्णुचित्त स्वामी, शिक्षक संघ के पूर्व अध्यक्ष बीरेंद्र सिंह, आयोजन समिति के अध्यक्ष शंभू सिंह, उपाध्यक्ष बैजनाथ सिंह, सचिव वीरेंद्र सिंह सहित समिति के सभी पदाधिकारी और सदस्य कार्यक्रम के सफल संचालन में लगे हैं।
कलश यात्रा में शामिल श्रद्धालु।
bho_Deva hin_Deva bho_Deva hin_Deva hin_Deva hin_Deva awa_Deva